Številka: 215-18/2024-2560/5

Datum: 23. 8. 2024

**Volitve predstavnika zainteresiranih nevladnih organizacij v svet zavoda Triglavskega narodnega parka**

Ministrstvo za naravne vire in prostor je 23.7.2024 objavilo javni poziv za sodelovanje zainteresiranih nevladnih organizacij pri upravljanju Triglavskega narodnega parka (v nadaljevanju: javni poziv), ki se je zaključil 13.8.2024. Strokovna komisija je v prvi fazi izpeljave postopka javnega poziva pregledala prijave. Ugotovitve in odločitve strokovne komisije so navedene v zapisniku o odpiranju prijav nevladnih organizacij in evidentiranju predlaganih predstavnikov v svet TNP (v prilogi). Pri volitvah predstavnika zainteresiranih nevladnih organizacij v svet TNP lahko glasujejo tiste nevladne organizacije, za katere je bilo ugotovljeno, da so upravičene do glasovanja (glej zapisnik). Če bodo glasovale druge organizacije, komisija njihovih glasovnic ne bo upoštevala.

**Izpolnjeno glasovnico (v prilogi) je treba oddati na vložišče Ministrstva za naravne vire in prostor, Dunajska cesta 48, Ljubljana, najkasneje do petka, 30. 8 2024, do 16.00 ure oziroma s priporočeno poštno pošiljko, ki bo oddana najkasneje 30. 8.2024 do 23.59 ure v zaprti ovojnici z označbo: "Volitve NVO v svet Triglavskega narodnega parka".**

Za veljavno glasovnico se bo štela glasovnica, če bo:

- obkrožena zaporedna številka samo pri enem (1) kandidatu;

- glasovala nevladna organizacija, ki je upravičena do glasovanja;

- na glasovnici izpisano ime nevladne organizacije, ki voli, podpisana njena odgovorna oseba ter žig nevladne organizacije;

- oddana na vložišče Ministrstva za naravne vire in prostor, Dunajska cesta 48, Ljubljana, najkasneje do petka, 30. 8 2024, do 16.00 ure oziroma s priporočeno poštno pošiljko, ki bo oddana najkasneje 30. 8.2024 do 23.59 ure v zaprti ovojnici z označbo: "Volitve NVO v svet Triglavskega narodnega parka".

Odpiranje ovojnic in ugotavljanje veljavnosti glasovnic za imenovanje predstavnika nevladnih organizacij v svet TNP bo javno in bo potekalo v torek 3. 9 2024 ob 10.00 uri v prostorih Ministrstva za naravne vire in prostor, Dunajska cesta 47, v sejni sobi v 3. nadstropju.

Izzid glasovanja za imenovanje enega predstavnika nevladnih organizacij v svet TNP se bo ugotovil na naslednji način:

- izvoljen bo tisti kandidat nevladnih organizacij, ki bo dobil največ glasov;

- če se dva kandidata uvrstita na prvo mesto z enakim številom glasov, se glasovanja za kandidata ponovi.

Izid glasovanja nevladnih organizacij bo objavljen na spletni strani Ministrstva za naravne vire in prostor najkasneje v 6. 9. 2024. Za morebitna vprašanja pokličite na tel.: 01 4787481 (Jelena Hladnik)

Prijazno vabljeni!